На основу члана 11. и члана 32. тачка 1. Закона о локалној самоуправи („Службени гласник РС“, број 129/07, 83/14-др.закон, 101/16-др.закон и 47/18) и члана 42. Статута општине Брус („Службени лист општине Брус“, број 2/19)

Скупштина општине Брус на седници одржаној дана \_\_\_\_\_\_2021.године, по прибављеном мишљењу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ године донела је

**ИЗМЕНУ И ДОПУНУ СТАТУТА**

**ОПШТИНЕ БРУС**

Члан 1.

У Статуту општине Брус („Службени лист општине Брус“, број 2/19), мења се члан 21. и гласи:

„За извршење буџета Општине, председник општине одговара Скупштини општине.

Општинска управа обавезна је да редовно прати извршење буџета и по потреби, а најмање два пута годишње информише Општинско веће, а обавезно у року од 15 дана по истеку шестомесечног, односно деветомесечног периода.

Општинско веће у року од 15 дана од дана достављања извештаја из става 2. овог члана, усваја и доставља извештај Скупштини општине.“

Члан 2.

# У Статуту општине Брус у члану 15. став 1. након тачке 15. додају се тачке:

„16. израђује План одбране;

17. предузима мере за усклађивање припрема за одбрану јавних предузећа и јавних установа чији је оснивач општина Брус у делатностима из своје надлежности и Плана одбране Републике Србије;

18. предузима мере за функционисање општине Брус у ратном и ванредном стању;

19. спроводи мере приправности и предузима друге мере потребне за прелазак организација на рад у ратном и ванредном стању;

20. обавља и друге послове одређене Законом о одбрани.“

Члан 3.

# У Статуту општине Брус („Службени лист општине Брус“, број 2/19), мења се члан 31. и гласи:

„Седницу новог сазива Скупштине општине сазива председник Скупштине општине претходног сазива у року од 15 дана од дана објављивања резултата избора, тако да дан одржавања седнице буде најкасније у року од 2 месеца од објављивања резултата избора.

Уколико председник Скупштине општине из претходног сазива не сазове седницу новог сазива у року из става 1. овог члана седницу новог сазива сазваће најстарији одборник новог сазива у року од 15 дана од истека рока из става 1. овог члана.

Седницом председава најстарији одборник до избора председника Скупштине општине.“

Члан 4.

# У Статуту општине Брус („Службени лист општине Брус“, број 2/19), у члану 46. став 1. мења се и гласи:

# „Поред сталних радних тела предвиђени Пословником скупштине општине, Скупштина општине оснива као стална радна тела Савет за младе и Савет за здравље.“

# Члан 5.

# У Статуту општине Брус („Службени лист општине Брус“, број 2/19), након члана 46. додаје се нов члан 46а. који гласи:

„Савет за здравље разматра приговоре о повреди појединачних права пацијената на основу достављених и прикупљених доказа и утврђених чињеница;о утврђеним чињеницама обавештава подносиоца приговора и директора здравствене установе, односно оснивача приватне праксе на коју се приговор односи и даје одговарајуће препоруке; разматра извештаје саветника пацијената, прати остваривање права пацијената на територији јединице локалне самоуправе и предлаже мере за заштиту и промоцију права пацијената; подноси годишњи извештај о свом раду и предузетим мерама за заштиту права пацијената надлежном органу јединице локалне самоуправе, као и министарству надлежном за послове здравља.

# Такође, ради информисања и остваривања потребне сарадње Извештај се доставља и заштитнику грађана. Савет за здравље поред напред наведених задатака обавља и одређене послове из области деловања јавног здравља и то:

# Обавља међусекторску сарадњу, координацију, подстицање, организацију и усмеравање спровођења активности у области деловања јавног здравља на локалном нивоу, заједничком активношћу са носиоцима активности и другим учесницима у систему јавног здравља; прати извештаје института и завода за јавно здравље о анализи здравственог стања становништва на територији јединице локалне самоуправе која за то наменски определи средства у оквиру посебних програма из области јавног здравља, као и предлаже мере за њихово унапређење, укључујући мере за развој интегрисаних услуга у локалној самоуправи; доноси предлог плана јавног здравља на локалном нивоу, који усваја скупштина јединице локалне самоуправе и прати његово спровођење кроз посебне програме из области јавног здравља; иницира и прати спровођење активности промоције здравља и спровођење мера за очување и унапређење здравља, спречавања и сузбијања заразних и хроничних незаразних болести, повреда и фактора ризика на територији јединице локалне самоуправе кроз посебне програме јавног здравља; даје мишљења на извештај о остваривању посебног програма у области јавног здравља које доноси јединица локалне самоуправе; учествује у различитим областима деловања јавног здравља у кризним и ванредним ситуацијама; јача капацитете носилаца активности и учесника у областима деловања јавног здравља; обавештава јавност о свом раду; даје подршку раду и развоју носиоца активности и учесника у систему јавног здравља на својој територији у складу са законом; извештава јединице локалне самоуправе и завод односно институт за јавно здравље о свом раду у областима деловања јавног здравља.“

Члан 6.

У Статуту општине Брус („Службени лист општине Брус“, број 2/19), након члана 46а. додаје се нов члан 46б. који гласи:

„Савет за здравље има 5 чланова.

Председника и чланове Савета за здравље бира Скупштина општине на период од 4 године, а по истеку мандата могу бити поново изабрани.

Скупштина општине бира чланове Савета за здравље из редова одборника, представника удружења грађана из реда пацијената, здравствених установа, као и надлежне филијале Републичког фонда за здравствено осигурање.“

Члан 7.

У Статуту општине Брус („Службени лист општине Брус“, број 2/19), у члану 66. став 1. тачке 13. и 14. мењају се и гласе:

„Поставља и разрешава начелника Општинске управе и заменика начелника Општинске управе;

поставља и разрешава Општинског правобраниоца и заменика Општинског правобраниоца.“

У члану 66. став 1. брише се тачка 21.“

Члан 8.

У Статуту општине Брус („Службени лист општине Брус“, број 2/19), у члану 98. став 1. мења се и гласи:

„Свако има право да, сам или заједно са другима, на начин утврђен Уставом, упућује петиције и друге предлоге органима општине и да од њих добије одговор када га тражи.“

Члан 9.

У Статуту општине Брус („Службени лист општине Брус“, број 2/19), у члану 104. став 3. мења се и гласи:

„Јавну расправу из става 1. овог члана, тачка 1. огранизује Општинско веће, а за тачке 2., 3., 4., 5. и 6. организује надлежни Одсек Општинске управе општине Брус који одређује начин спровођења јавне расправе, место и време јавне расправе“.

Члан 10.

У Статуту општине Брус („Службени лист општине Брус“, број 2/19), члан 106. мења се и гласи:

„Орган надлежан за организовање јавне расправе организује исту, одређује начин спровођења, место и време трајања јавне расправе и упућује јавни позив грађанима, удружењима, стручној и осталој јавности за учешће у јавној расправи.

Јавни позив за учешће у јавној расправи, објављује се на интернет презентацији општине Брус и на други погодан начин. Уз јавни позив објављује се програм спровођења јавне расправе, као и нацрт акта који је предмет исте.

Орган надлежан за организовање јавне расправе може упутити позив за учешће на јавној расправи одређеним појединцима, представницима органа, организација и удружења за које сматра да су заинтересовани за акт који се разматра.

О току јавне расправе сачињава се извештај који садржи све предлоге и сугестије изнете у јавној расправи, као и ставове органа надлежног за припрему предлога акта о поднетим предлозима и сугестијама са образложењем разлога за њихово прихватање, односно неприхватање.

Извештај из става 4. овог члана објављује се на интернет презентацији општине Брус и на други погодан начин.“

Члан 11.

У Статуту општине Брус („Службени лист општине Брус“, број 2/19), у члану 149, став 1. мења се и гласи:

„Скупштина општине донеће План развоја Општине најкасније до 31.12.2021. године.“

Члан 12.

У осталом делу Статута општине Брус („Службени лист општине Брус“), остаје непромењен.

Члан 13.

Ова измена и допуна Ста­тута сту­па на сна­гу осмог да­на од да­на објављивања у „Слу­жбе­ном листу оп­шти­не Брус“.

**СКУПШТИНА ОПШТИНЕ БРУС**

**БРОЈ:\_\_\_\_\_/2021-I ПРЕДСЕДНИК СКУПШТИНЕ**

**\_\_\_\_\_\_2021.године Драгана Деспотовић, дипл.ецц.**

**О б р а з л о ж е њ е**

Скупштина општине Брус донела је Одлуку о приступању измени Статута општине Брус („Службени лист општине Брус“, број 16/20).

Правни основ за измену члана 21. садржан је у одредби члана 76. Закона о буџетском систему („Службени гласник РС“, број 54/2009,..., 149/2020).

Правни основ за допуну члана 15. став 1. Статута општине Брус садржан је у члану 29. Закона о одбрани („Службени гласник РС“, број 116/2007, ..., 36/2018).

Правни основ за измену члана 31. Статута општине Брус сарджан је у члану 87. Закона о локалној самоуправи („Службени гласник РС“, број 129/07, ... , 47/18).

Правни основ за члан 46. и 46а. Статута општине Брус садржан је у члановима 38. и 42. Закона о правима пацијената („Службени гласник РС“, број 45/13 и 25/19).

Правни основ за допуну члана 66. став 1. тачке 13. и 14. Статута општине Брус садржан је у члану 56. Закона о локалној самоуправи („Службени гласник РС“, број 129/07, ... , 36/18) и члановима 11. и 12. Одлуке о општинском правобранилаштву општине Брус („Службени лист општине Брус“, број 1/20 и 12/20).

Правни основ за измену члана 98. став 1. Стаатута општине Брус садржан је у члану 56. Устава Републике Србије („Службени гласник РС“, број 98/2006).

Правни основ за измену чланова 104. и 108. су садржани у Закону о локалној самоуправи, Закону о буџетском систему, Закону о планирању и изградњи.

Правни основ за измену члана 149. Статута општине Брус садржан је у одредбама Одлуке о приступању изради Плана развоја општине Брус за период од 2021. до 2028. године („Службени лист општине Брус“, број 1/2021).